Arten er knyttet til områder med menneskelig aktivitet, som dyrket mark, brakkmark og vegkanter. Den hører hjemme i Europa og Vest-Asia, men har spredt seg som et ugras til Nord-Amerika. Arten forekommer ikke på Den iberiske halvøy. Gul gåseblom kom til Norge med menneskelig hjelp for svært lenge siden. Den er vanlig i Sør-Norge og finnes mer spredt nordover til Finnmark.